Ikotolita ah ah ah! Tsy manodinkodia resaka mihitsy aho. Tena mbola tsy fantatrao mihitsy ve ny vaovao ry patron ? Raleva vaovao inona eh? Ikotolita hono ho aho patron ilay manja sy ilay mainty ireny ve efa nalana faditra eh? Raleva nahoana leity ny ombiko no alana faditra an? Ikotolita sao manonto vitana kah! Raleva ialahy no totoko ny totohondry eo fa nahoana ny ombiko no lazain’ialahy fa manoto vitana eh? Ikotolita ka izany no marina kah. Raleva ny anadahin-drenin’ialahy no manoto vintana. Ny dadatoanay tsy manoto vitana fa ny ombinao. Raleva vitaiko ny datina andron’ialahy raha mbola miteniteny ny ombiko eo ialahy an. Ikotolita aoka re patron fa ny mahazo ahy ary ity efa tsy fidiny. Mangovitra hatramin’ny tsy tokony hangovitra mahita izato masonao tahaka ny raleva tahaka ny inona? Ikotolita tahaka ny olona tezitra. Raleva fa anagha moa izaho faly amin’ialahy kah? Ikotolita kiako kely ve aloha madamanao hampitonitony anao indray? Raleva mangina ialahy fa tsy ilaiko miteniteny ny vadiko eo koa eh! Ikotolita ka izy ihany anie no afaka mampitony anao eh. Raleva mangina ialahy ho aho! Ikotolita fa hono ho aho eh? Tamin’ilay nitokanana sarety ve voky aby ny olona nasaina? Sao mantsy nisy noana ka manome tsiny anie ireny eh! Raleva tsy ilaiko mamerina izany fitokanana sarety izany intsony ialahy. Ikotolita hmmm! Ka iankinana zavatra goavana anie ny fahalalana izany eh. Sao voan’ny tsiny tahaka an’i rainidona be kilaoty omaly. Raleva oadray! Fa naninona leity rainidona? Ikotolita he! Kendan’ny voamanga tao amin’ny tranona akoho tao izy. Ary saika maty tao raha tsy nokoropahan’ny akoho. Efa nivadibadika, hono, ny masony dia niantsoana vatarinera ireny. Raleva aza izaho intsony leisy no hilazan’ialahy habobo eto an. Efa fantatro ny momba an’ialahy anie eh! Ikotolita marina anie izany fa tsy laingako. Mba halao faditra ihany ho aho izay tokony halaina faditra eh! Tsy hadalan’ny ntaolo anie no maka mpanandro amin’izay misy atao ireny eh! Izao tsy naka mpanandro ilay manja sy ilay mainty dia nanao ny tsy fanaony. Raleva fa naninona ny ombiko ry ilay vendrana ity ah? Tsy naninona kah! Raleva ka nasain’ialahy nalana faditra? Ialahy angamba no tokony alana faditra na tokony ahohoka mihitsy aza. Ka tsy ny omby ange no naninona fa ny sarety eh. Raleva fa naninona ihany koa ny saretiko? Ikotolita mitonia tsara aloha ianao hitantarako azy eh. Raleva lazao hainagana izay lazain’ialahy sao omeko ny daka eo ialahy an! Ikotolita izao eh! Raleva lazao leity an. Ikotolita mangina aloha ianao eh. Tsy fanatro ho aho izay nahazo azy fa araka ny fandinihako lalina dia lalina a, dia angamba notaingenan’ny kalanoro ny sarety eh. Na nosaovalin’ny vazimba ny omby. Fa raha mbola variana nanofy tao anaty sarety iny aho, dia nadonan’ilay manja sy ilay mainty tamin’ny tongon-davarangan’ny olona ny sarety. Ay ay ay! Saika niongotra hatramin’ny fotony mihitsy ilay tongon-davarangana. Raleva dia ahoana? Simba ny sarety? Ikotolita ka ny tongon-davarangana ary saika niongotra hatramin’ny fakany. Ka sarety kely iny ve ho hita lazainy intsony ny fahavoazany? Izahay sy ny omby ary anie hisaorana an’i zanahary tsy maty fo amana aina eh! Tokony hisy fety be mihitsy izao hiharahabana anay tsy maty fo amana aina. Raleva iny ny lanonam-be an’ialahy leity an.